section_heading: Integralni teret
paragraph_text: Suvremeni transport zahtijeva integriranje generalnog tereta u što veće transportne jedinice, jer cijena pretovara pada s porastom težine transportnih jedinica. Klasični generalni teret zahtijeva puno radne snage, a manipulira se sporo, podložan je oštećenju i krađi, stoga je skup i u suvremenom transportu ograničava se samo na robe koje se ne mogu kontejnerizirati. Tvrtke koje svoje proizvode skladište u kontejnere, značajno snizuju cijenu transporta ne samo u svom dvorištu, nego i na čitavom transportnom putu. Suvremena proizvodnja (često proizvodnja "bez skladišta") zahtijeva primjenu integralnog transporta po principu door-to-door (od vratiju do vrata) kako u otpremi, tako i u dopremi sirovina.